15.5.2023
MT
Il-Ġurnal Uffiċjali tal-Unjoni Ewropea
C 173/37
Rikors ippreżentat fl-24 ta’ Marzu 2023 – Kneipp vs EUIPO – Patou (Joyful by nature) (Kawża T-157/23) (2023/C 173/48) Lingwa tar-rikors: l-Ingliż Partijiet Rikorrent: Kneipp GmbH (Würzburg, il-Ġermanja) (rappreżentant: M. Pejman, avukat) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: Jean Patou (Pariġi, Franza)
Informazzjoni dwar il-proċedimenti quddiem l-EUIPO Applikant għat-trade mark kontenzjuża: ir-rikorrenti quddiem il-Qorti Ġenerali Trade mark kontenzjuża kkonċernata: Applikazzjoni għat-trade mark verbali tal-Unjoni Ewropea “Joyful by nature” – Applikazzjoni għal reġistrazzjoni Nru 18 159 946 Proċedimenti quddiem l-EUIPO: proċedimenti ta’ oppożizzjoni Deċiżjoni kkontestata: id-deċiżjoni tat-Tieni Bord tal-Appell tal-EUIPO tad-19 ta’ Jannar 2023 fil-Każ R 532/2022-2
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata sa fejn ċaħdet l-appell ippreżentat mir-rikorrent kontra r-rifjut tal-applikazzjoni għal reġistrazzjoni għall-prodotti u s-servizzi li jaqgħu fil-Klassijiet 3, 4, 35 u 44; — tikkundanna lill-EUIPO għall-ispejjeż tar-rikorrenti, inklużi dawk sostnuti fil-kuntest tal-proċidmenti ta’ oppożizzjoni.
Motivi invokati — Ksur tal-Artikolu 8(5) tar-Regolament (UE) 2017/1001 tal-Parlament Ewropew u tal-Kunsill.
Rikors ippreżentat fl-24 ta’ Marzu 2023 – VO vs Il-Kummissjoni (Kawża T-160/23) (2023/C 173/49) Lingwa tal-kawża: il-Franċiż Partijiet Rikorrent: VO (rappreżentant: É.
Boigelot, avukat) Konvenut: Il-Kummissjoni Ewropea
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni tal-20 ta’ Mejju 2022 innotifikata fl-istess jum permezz ta’ Ares(2022)3814828 [kunfidenzjali] (1) li permezz tagħha, fil-kwalità tagħha ta’ Awtorità tal-Ħatra, hija ddeċidiet li tnaqqas lir-rikorrenti mill-grad AST2/3 għall-grad AST1/3 b’mod effettiv mid-data tal-ewwel jum tax-xahar wara din id-deċiżjoni, jiġifieri l-1 ta’ Ġunju 2022;